Rui Jordão

Rui Manuel Trindade Jordão (9. August 1952 – 18. oktober 2019) var en portugisisk fotballspiller.

Han tilbrakte mesteparten av sin profesjonelle karriere i to av de største klubbene i landet, Benfica og Sporting CP. Han var en av de mest produktive spissene i portugisisk fotballhistorie, og vant Sølvballen to ganger - én gang med hvert av de to nevnte laga.

Jordão representerte Portugals herrelandslag i fotball for 17 år, og var en del av troppen i EM i Frankrike i 1984.

Klubbkarriere 
Han fødtes i Benguela i Portugisisk Angola, men dro i tenårene til Portugal for å spille fotball i Benfica. Han gjorde sin profesjonelle debut i sesongen 1971-72. I debutsesongen spilte han 18 kamper og skåret syv mål. I den påfølgende sesongen opptrådte han ikke like hyppig, men bidro likevel med fem mål. Klubben vant Primeira Liga begge årene, og i denne perioden tapte bare én kamp

Jordão signerte kontrakt med det spanske laget Real Zaragoza sommeren 1976, der han skåret regelmessige mål. På tross av målmaskinen de i hadde i Jordão, rykket laget ned fra La Liga, og Rui vendte snuta mot hjemlandet og signerte for Sporting. 

Jordão hadde sine beste år med løvene i Sporting CP, og skåret tosifra i seks av sine syv første sesonger. Det ble totalt 57 mål de årene Sporting vant ligaen (1980 og 1982). Etter fylte 35 flyttet han til Vitória de Setúbal, hvor han ble gjenforent med tidligere lagkamerat på Sporting Manuel Fernandes, en øvrig veteranmålskårer. Da han to år senere la støvlene på hylla, kunne han smykke seg med 212 mål i portugisisk toppdivisjon.

Internasjonal karriere 
Tidlig i 1972 vant Jordão den første av sine 43 landskamper for Portugal. Det var mot Kypros, i en kvalifiseringskamp til VM i 1974. Det året ble han også plukket ut til troppen som tapte Den brasilianske selvstendighetsturneringen. Det ble 1-0 til vertsnasjon Brasil. 

13. November 1983 skåret Jordão det avgjørende målet mot Sovjetunionen, da Portugal vant 1-0 i Lisboa og kvalifiserte seg til EM i 1984. Portugal nådde semifinalen, der Jordão skåret to mot Frankrike i Marseille, den 23. juni. Portugal ledet 2-1 med kun seks minutter igjen av ekstraomgangene, men tapte til slutt 3-2. Tidligere FIFA-president Michel Platini var del av Frankrikes vinnertropp. 

Jordãos siste landskamp spilte han i 1989. Da var han nesten 37 år, og var i ferd med å legge også klubbkarrieren på hylla. Han hadde egentlig bestemt seg for å slutte på landslaget to år tidligere, men ble tilkalt som erstatter etter at flere spillere fikk sportslige straffer etter Saltillo-saken under VM i 1986.

Senere liv 
Etter at la fotballkarrieren bak seg, søkte Jordão seg vekk fra alt som hadde med fotball å gjøre. Han var egentlig en tilbaketrukken og introvert mann, og tålte dårlig å omgås store egoer, som jo ofte fotballspillere har. Han begynte da sitt virke som maler og billedhogger, og i intervjuer var det ene og alene det han ville snakke om. Fotball kommenterte han ei. Han døde den 18. oktober 2019 i en alder av 67 år, etter å ha blitt innlagt på sykehus i Cascais med hjerteproblemer. Fernando Gomes, presidenten i det portugisiske fotballforbundet, kom med en uttalelse i anledning hans bortgang der han beskrev Jordão som "uten like".

Referanser

Eksterne lenker 
 

Spillere i Fotball-EM 1984
Fotballspillere for Real Zaragoza
Fotballspillere for Vitória FC
Fotballspillere for Sporting Lisboa
Fotballspillere for SL Benfica
Portugisiske fotballspillere
Angolanske fotballspillere
Dødsfall i 2019
Fødsler i 1952